කොවිඩ් 19 වසංගතයෙන් දැයේ දූ දරුවන්ගේ හැකියාවන් සහ දක්ෂතා එළිදැක්වීමට බලපෑම් එල්ලවී තිබෙන පසුබිමක ඔවුන්ගේ කුසලතා හැකියා ඔප්නංවීමට හිරු ටී.වී. නව වේදිකාවක් නිර්මාණය කළා.අපේ ඉස්කෝලේ විශේෂාංගය හිරු 11.55 ප්‍රවෘත්ති ප්‍රකාශයෙන් මෙරට දූ පුතුන්ට තිළිණ වන්නේ ඒ අනුවයි.අපේ ඉස්කෝලේ විශේෂාංගයෙන් පළමු ඉඩකඩ වෙන් වන්නේ නුගේගොඩ ශාන්ත ජෝන් විද්‍යාලයේ 106 වැනි සංවත්සරය සඳහායි.නුගේගොඩ ශාන්ත ජෝන් විද්‍යාලයේ 106 වැනි පාසල් සංවත්සරයට සමගාමීව සාහිත්‍ය තරගාවලියක්ප සුගියදා පැවැත්වුණා.උද්ගතව ඇති කොවිඩ් 19 වසංගත තත්ත්වය හමුවේ ශාන්ත ජෝන් පුතුන් සාහිත්‍ය තරගාවලියට සහභාගී වූයේ විද්‍යාලයේ මාධ්‍ය හා විකාශන ඒකකය විසින් නිර්මාණය කරන ලද නව අන්තර්ජාල යෙදුමක් භාවිතයෙන්.ගද්‍ය රචනා, චිත්‍ර, පද්‍ය ගායනා, කථික ඇතුළු තරග රැසක් මෙහිදී සංවිධාන කර තිබූ අතර, ශාන්ත ජෝන්පුතුන් ඊට එක්ව සිටියේ මහත් උද්යෝගයෙන්.නුගේගොඩ පුරවරයේ පහන් තරුව ලෙස සැලකෙන ශාන්ත ජෝන් විදු මවගෙන් දැයට බිහිවූ උදාරතර දරුවන් මෙරට අනාගතය බබළවන්නට උරදී සිටින්නේ ජාත්‍යන්තරතලයේ වාර්තාද අලුත්කරමින්.